P0 Procesanalyse – SWB210

## Projektplanlægning

I gruppen havde vi undervejs ingen diskussioner om hvordan en eventuel tidsplan skulle se ud. Vi startede med at udarbejde en problemformulering og fremgangsmåde for projektet og gik derefter over til en projektplanlægningsstruktur der kom til at foregå fra gang til gang. Vi har fra dag til dag aftalt hvad der har skulle været færdig til næste dag. Desværre virkede det ikke helt efter hensigten, da vi generelt ikke gjorde meget ud af den daglige opsamling.   
Vi havde en løs struktur med hensyn til de enkelte roller i gruppen, så en projektleder blev ikke udpeget. Dette skyldtes, at vi tog P0 mere som et introduktionskursus til projektskrivning på AAU, end som et stramt struktureret projekt.  
Ressourcefordeling og uddelegering af arbejdsopgaverne i gruppen har været individuel, og vejledningen har været arrangeret af vejlederen.  
  
Gruppesamarbejde  
Vi havde gennem projektet en gensidig tillid til at vi hver især udførte vores individuelle opgaver, så en mundtlig samarbejdsaftale har ikke været på tale. Dette skyldtes at vi hver især var ubekendte.   
Vi har et par gange om ugen holdt møder, der har været i naturlig forlængelse med sideløbende forelæsninger. Møderne har foregået ved, at vi kort har snakket om hvilke dele der har manglet i projektet. Der har været et indforstået krav om, at man hver især meldte sig syg eller forsinket, hvis dette har været tilfældet. Fraværende personer, har fået tildelt opgaver, svarende til en overkommelig mængde.  
Som konsekvens af, at vi var 7 i gruppen, har der periodevist været individer der har forholdt sig passivt. Diskussionerne i gruppen, har holdt sig til det strukturmæssige, men vi har hurtigt nået til enighed.  
Grundet manglen på fagligt udbytte/formål i projektet, har der til tider været mangel på motivation i gruppen. Det har dog ikke været direkte distraherende for projektarbejdet, og det har derfor ikke været nødvendigt at lave konsekvens heraf.  
Vi har fordelt arbejdsopgaverne ud fra forhåndsviden om de enkelte emner i projektet, og dette har vist sig at være en tilfredsstillende arbejdsmetode.  
  
Samarbejde med vejlederen  
Vi har ikke lavet nogen form for hverken mundtligt eller skriftlig samarbejdsaftale med vores vejleder.   
Som forberedelse til vores gruppemøder med vejlederen, sørgede vi for at sende den senest redigerede udgave til ham, således han havde mulighed for at give feedback ift. arbejdet fra sidste vejledermøde.  
Vi ønskede en vejleder der var til rådighed, når dette var ønsket, og derfor ikke blandede sig for meget i arbejdsudførelsen.  Vejlederen efterlevede vores krav, da han gav gode råd til udførelsen af en god rapport, samt kom med konstruktiv kritik.  
  
  
Råd til vejlederen  
Fortsæt med; den konstruktive kritik undervejs i forløb, samt gode råd til hvordan “den gode opgave” løses. Desuden var det godt at aftale en nyt konsultationstid ved hver afsluttende møde.  
Start med; at være opmærksom på gruppens kommentarer, så du undgår unyttig feedback; f.eks. en kommentar du lavede om læsevejledning, hvor vi havde tydeliggjort, at denne ikke var udarbejdet.  
  
  
Vurdering  
      
Hvad gik dårligt;  
Der var i projektarbejdet en stor mangel på tidsplan. Der manglede en strukturering af, hvornår visse dele af rapporten skulle være færdigskrevet. Den daglige opsamling var ikke fyldestgørende, da vi ikke diskuterede om de individuelle opgaver. Som konsekvens heraf, blev vores materiale først samlet til sidst, og vi havde derfor manglende oversigt over rapporten.  
Det var ligeledes skidt, at der periodevis var individer der i gruppen intet foretog sig. Da motivationen ikke altid var lige god, blev vi i sidste ende så presset, af vi ikke fik rettet mere end halvdelen af projektet.  
  
  
Hvad gik godt;  
Vejledermøderne var godt tilrettelagt, og det passede fint med de fremskridt vi havde lavet ift. projektet.   
Ved uddelegering af arbejdsopgaver, fik vi hver især lavet det vi skulle. Og den fremgangsmåde vi lavede til at starte med, var med til styre projektet i den retning vi ønskede.  
Diskussionerne i gruppen var hurtigt overståede, og moralen blev derfor holdt højt.  
  
  
Analyse  
Den største fejl vi begik ved P0, var manglende motivation, delvist da vi endnu ikke har redskaber der kan være med til at højne det faglige niveau, i den ønskede retning.  Desuden var opfattelsen, at forventningerne til P0 var lave.  
Den manglende planlægning gik i høj grad ud over produktet i sidste ende, da vi som sagt ikke nåede at rette mere end halvdelen af rapporten igennem.  
  
  
Syntese  
  
Dette vil vi begynde med:  
- Tidsplan  
- Gruppekontrakt  
- Vejlederaftale  
- Logbog  
- Regelmæssige møder med fokus på planlægning  
  
Dette vil vi fortsætte med:  
- God struktureret fremgangsmåde  
- Personligt ansvar  
- Regelmæssige møder (efterfølgende bare med fokus på opsamling)